
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Винарска изба „Магура“
Дата на извършване на проверката: 25.07.2018 г.
Място на извършване на проверката: ПИ №000543 от земл. на с. Рабиша, общ. Белоградчик 
Проверени компоненти и фактори на околната среда:
· Води
· почви

· Опасни химични вещества

· ЗОПОЕЩ
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ) 
· Закон за почвите (ЗП)
· Закон за защита от вредното въздействие на химичните вещества и смеси във връзка с Регламент (ЕО) № 1907/2006 – REACH и Наредба за реда и начина за съхранение на опасни химични вещества и смеси

· Закон за отговорността за предотвратяване и отстраняване на екологични щети (ЗОПОЕЩ)
Извършени дейности:

С писмо на РИОСВ – Монтана операторът е уведомен за датата на проверката, към което е приложена Заповед № РД-189/24.07.2018 г. на директора на РИОСВ – Монтана за извършване на комплексна проверка на място в обект „винарска изба „Магура“ с оператор „Магура“ АД.
На 25.07.2018 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2018 г. и Заповед № Заповед № РД-189/24.07.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-52/25.07.2018 г.
Проверени са:

· Сгради и съоръжения на територията на предприятието
· Документи и данни, свързани със законовите и подзаконови нормативни актове по околна среда

Констативна част:


Основна дейност на обекта е производство и търговия на вина и други спиртни напитка. На площадката на обекта (около 30 дка) са ситуирани сгради и производствени помещения, вкл. складове и сгради за техническо обслужване. Във винарната работят 22 човека. В момента на проверката се етикетира готова продукция.
Компонент „Води”:

Винарската изба на „Магура“ АД в с. Рабиша формира смесен поток от производствени и битово-фекални отпадъчни води, за заустването на които в повърхностен воден обект - сухо дере - след преминаването им в два утаителя - е издадено Разрешително № 13740053/20.01.2012 г. на БДДР-Плевен по чл. 46, ал.1, т. 3 от ЗВ, давността на което е изтекла. За издаване на ново разрешително е подадено заявление до БДДР-Плевен, копие от което е приложено към настоящия протокол. 


На площадката на винарската изба е изградена разделна канализационна система за дъждовните води и за производствените и за битово-фекални отпадъчни води, които заедно се заустват в колектор. Предвижда се изграждане на ЛПСОВ. 
При огледа на място се установи, че свлачищен процес от лятото на 2017 г. е причина за неотвеждане на отпадъчните води в съответствие с издаденото разрешително. Поради компроментиране на канализационната мрежа на площадката Отпадъчните води се съхраняват във временен земен изкоп с обем около 80 куб. м. За възстановяване на проводимостта е дадено предписание изх. № 943/13.04.2018 г., чийто срок за изпълнение все още не е езтекъл. Това е и причината за частично изпълнение на задължението за собствен мониторинг за 2017 г. съгласно условие „Специфични изисквания към местата за мониторинг и програма за мониторинг“. Проведеното еднократно изпитване на отпадъчните води в акридитирана лаборатория не показват превишение на ИЕО. Представен е и доклада по чл. 48, ал. 1, т. 12 от ЗВ

Пунктът за собствен мониторинг на отпадъчните води в съответствие с условието по т. 2 от разрешителното е лесно, безопасно и постоянно достъпен. Отвеждащият колектор за отпадъчните води е хванат в бетотен пръстен на мястото на заустването му в сухото дере и ерозия на брега на реката няма.

Компонент „Почви“:

Площадката е извън регулацията на с. Рабиша, по-голямата част от която е застроена и асфалтирана. Няма канстатации за натрупани вещества или материали, които да създават предпоставки за замърсяване на почвите на съседните имоти. Материалите, негодни за консумация и употреба (джибри) се съхраняват на собствена площадка в района на лозов масив, обработван от „Магура“ АД. При проверката не са констатирани нерегламентирано натрупани гроздови джибри или други неопасни отпадъци. Площадката е оградена с трайна ограда.
Фактор „Опасни химични вещества”:
По приложение на ЗЗВВХВС и Регламент (ЕО) № 1907/2006- REACH, дружеството е потребител по веригата на химични вещества и смеси.

За производството и бутилиране на вино се използват химични вещества и смеси с налични количества, описани в протокола. Осигурени са и представени по време на проверката ИЛБ, които са изготвени съгласно изискванията на чл. 31 и Прил. II от Регламент (ЕО) № 1907/2006-REACH и измененията му. Съхранението на опасните химични вещества и смеси се извършва на обособени места, обозначени с категория на опасност, които са част от технологичната инсталация и отговаря на условията, посочени в ИЛБ. 

При проверката на информацията в ИЛБ и складовете за химикали не се констатира съдържание на вещества с предмет на разрешаване, включени в Приложение XIV на REACH с дата на забрана 2017 г., които не следва да се употребяват, освен ако за тях е подадено заявление за разрешаване, както и на вещества с предмет на ограничаване от Приложение XVII на REACH.
По приложение на ЗОПОЕЩ

Дружеството извършва дейност, посочена в Приложение №1 на ЗОПОЕЩ, за което се изисква изготвяне на собствена оценка за възожни случаи на непосредствена заплаха за екологични щети и на случаи на причинени екологични щети, съгласно чл. 3, ал. 1 на Наредба 1/29.10.2008 г. По време на проверката е представена собствена оценка от „Магура“ АД.
Заключение: 
Операторът изпълнява задълженията си, произтичащи от законодателство, по компоненти „води“ и „почви“, по фактор „Опасни химични вещества“ и по ЗОПОЕЩ.. 
Предписания: не са дадени
Приоритети за последваща контролна дейност:
-ЗВ
-ЗЗВВХВС
-ЗУО

